Kookkuns: Verroomde broccolisop met feta
'n Elegante sop met 'n eiesoortige aroma. Presies wat jy nodig het om by jou repertoire te voeg hierdie winter.
30 ml sjerrie of witwyn
200 g feta, in blokkies gesny
gekapte stingeluie of pietersielie
Plaas die botter, broccoli, ui en knoffel in 'n soppot en kook stadig vir 10 minute. Die groente moet sag raak, nie verbruin nie.
Roer dan die meel by, daarna die ekstrakpoeier en water. Bring tot kookpunt.
Draai die hitte af en prut vir 20 minute.
Laat dit vir 'n paar minute afkoel.
Verwerk dit nou in 'n voedselverwerker tot glad, of soos jy dit verkies.
Gooi dit nou terug in die pot en roer die melk en neutmuskaat by.
Bring tot kookpunt en laat vir 3 minute prut.
Roer die room en sjerrie by en geur liggies met sout. Onthou dat indien jy in Suid-Afrika is en gewone supermark feta gebruik, dit reeds baie sout is.
Geur met swartpeper en bring weer tot kookpunt net voor jy dit bedien.
Gooi die feta in die sop net voor jy dit uitskep.
Strooi stingeluie oor elke porsie en bedien dit saam met volgraan of varsgekapte brood.
Vir 'n minder ryk sop kan jy die room vervang met 250 ml melk waarby 30 ml mieliemeel geroer is.
Jy kan ook die feta vervang met mozzarella of halloumi.
Jy kan dit as 'n koue sop in die somer bedien deur dit in die yskas te verkoel voor jy die feta bygooi. Die feta wat jy uiteindelik bygooi moet baie fyn gekap wees.
op 6/09/2013 02:50:00 pm